Bareetsi ba ne ba reetsa ka tlhoafalo fa Stephen Hardy yo o tswang kwa lekaleng la Boritane a ne a tlotla ka diphenyo tsa bosheng tsa molao. Ka sekai, puso ya kwa Fora e ne e batla lekgetho la diranta di le dimilione di le 626 mo mokgatlhong o re o dirisang kwa Fora. Kgang eo e ne ya rarabololwa fa Kgotlatshekelo ya Yuropa ya Ditshwanelo Tsa Batho (European Court of Human Rights [ECHR]) e ne e swetsa ka gore seo ga se mo molaong, e tlhalosa gore puso ya Fora e ne e tlotse Molawana wa bo9 wa Tumalano ya Yuropa ya Ditshwanelo tsa Batho e e sireletsang kgololesego ya bodumedi. Mafoko a tshwetso eo a ne a bontsha gore kgetsi eo e ne e sa amane ka gope le madi, ka gonne a ne a balega jaana: “Go gana go letlelela mokgatlho wa bodumedi, go leka go fedisa mokgatlho oo le go dirisa puo e e kgobang fa go buiwa ka mokgatlho oo, tsotlhe tseno ke dikai tsa go nna kgatlhanong le Molawana wa bo9 wa Tumalano ya Yuropa.”